Document ID: 31990D0257

31990D0257
L 145/38
JURNALUL OFÍCIAL AL UNIUNII EUROPENE
DECIZIA COMISIEI
din 10 mai 1990
de stabilire a criteriilor de acceptare în scopul reproducției a ovinelor și caprinelor de reproducție de rasă pură și de utilizare a spermei, ovulelor sau embrionilor acestora
(90/257/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 89/361/CEE a Consiliului din 30 mai 1989 privind ovinele și caprinele de reproducție de rasă pură (1), în special articolul 4,
întrucât Directiva 89/361/CEE are ca scop liberalizarea treptată a schimburilor intracomunitare cu ovine și caprine de reproducție de rasă pură; întrucât, în această privință, este necesară o armonizare suplimentară în ceea ce privește acceptarea acestor animale în scopul reproducției și utilizarea spermei, ovulelor sau embrionilor acestora;
întrucât dispozițiile privind acceptarea în scopul reproducției se referă atât la animale, cât și la sperma, ovulele sau embrionii acestora;
întrucât este necesar să se menționeze că sperma, ovulele sau embrionii pot fi manevrate doar de către personalul oficial autorizat, pentru a asigura garanțiile necesare îndeplinirii obiectivului final;
întrucât măsurile prevăzute în prezenta decizie sunt conforme cu avizul Comitetului permanent pentru zootehnie,
ADOPTĂ PREZENTA DECIZIE:
Articolul 1
Fără a aduce atingere articolului 2, ovinele și caprinele de reproducție de rasă pură, masculi sau femele, înregistrate într-un registru de turmă, sunt acceptate în scopul reproducției.
Articolul 2
(1) Berbecii și țapii de reproducție de rasă pură sunt acceptați pentru inseminare artificială și pentru utilizarea spermei după ce au fost testați pentru monitorizarea performanței și stabilirea valorii genetice, în conformitate Deciziei 90/256/CEE a Comisiei (2).
(2) Berbecii și țapii de reproducție de rasă pură sunt acceptați pentru testarea oficială și pentru utilizarea spermei, în limitele cantitative necesare pentru monitorizarea performanței și stabilirea valorii genetice, în conformitate cu Decizia 90/256/CEE a Comisiei.
(3) Ovinele și caprinele de reproducție de rasă pură sunt acceptate în scopul reproducției și al utilizării ovulelor și embrionilor proveniți de la acestea.
Articolul 3
Sperma, ovulele și embrionii trebuie colectate, tratate și depozitate de un centru desemnat sau de personalul desemnat în acest sens.
Articolul 4
Prezenta decizie se adresează statelor membre.
Adoptată la Bruxelles, 10 mai 1990.

Labels: 16
6